Mõtlesime, et munadepühadeks võiks kanad talvekorterist tagasi tuua. Helistasime ja selgus, et viiest sinna viidud kanast on alles vaid kaks. Ülejäänud 3 olevat siga nahka pistnud, sest kanad olevat tema aia peale roninud. Öeldi, et veidrad kanad - nende omad pole kunagi nii teinud. Toome need 2 ära, eks siis näis, kuidas nendega saab - kas jäävad maale või viiakse Tartu. Alles olevat üks hall ja üks must.    Juba mitu päeva järjest olen üht vihast kimalast toast õue päästnud. Pluuto arvas, et  äkki nad tulevad sisse põranda kaudu, vundamendi õhutusaukudest.    Raf-buss on saanud uue elu. Lõpuks võttis Maarius vaevaks ta Kitzbergi tagaaiast minema sõidutada ja teda väheke putitada. Tehti siis talle kindlustus ja sõideti kuldsete kätega Urtsoni juurde Karulasse (müstiline paik, kus sõidetakse ilma põhjata autodega tuledeni vees), kes ta vast nii kaugele viib, et ülevaatusest läbi saaks. Imekombel Tartu-Karula tee peal sekeldusi ei tulnudki. Tubli Raf! Edasi on plaan temaga suvel külastada  kõikide Rafide sünnikohta - Jelgavat.  Raf 2010 talvel: